Se anunță mutări din Bănie! Dan Șucu vrea să "îi fure" un jucător lui Gigi Becali
În contextul retrogradării celor de la FCU Craiova 1948 în liga secundă, acționarul majoritar al Rapidului, Dan Șucu, a făcut primul pas pentru consolidarea echipei sale.
- Juan Bauza a fost în trecut dorit de FCSB, dar Adrian Mititelu a "blocat" transferul.
La doar două zile de la meciul ce a retrogradat-o pe FCU Craiova, lotul a început să se schimbe semnificativ și șapte jucători au părăsit deja echipa. Conform informațiilor celor de la GSP, Dan Șucu și-a exprimat interesul pentru doi dintre fotbaliștii de bază ai oltenilor.
Cifrele celor doi jucători
Juan Bauza, mijlocașul ofensiv în vârstă de 28 de ani, a fost adus la FCU în vara lui 2021 și a avut o contribuție semnificativă în acest sezon. Argentinianul și-a trecut în cont în acest sezon:
- Opt goluri înscrise
- Șase pase decisive livrate
- 27 de apariții pentru olteni
- 2,127 de minute prestate în tricoul echipei lui Adrian Mititelu
William Baeten, în vârstă de 27 de ani, este un mijlocaș belgian versatil. Fotbalistul adus de la formația Patro Eisden și-a trecut în cont în această stagiune:
- 35 de meciuri în tricoul celor de la FCU
- Șase goluri marcate
- Trei pase decisive livrate
- 2,337 de minute exercitate pe teren
Aurelian Chițu și-a luat și el adio de la FCU Craiova
Golgheterul din acest sezon al echipei din Bănie a părăsit și el echipa în urma retrogradării. Clubul lui Mititelu a anunțat despărțirea de atacant marți, 14 mai.
"Mulțumim, Aurelian Chițu!
Contractul dintre FCU 1948 și Aurelian Chițu a ajuns la final.
Mulțumim pentru efortul depus în cadrul clubului și îi dorim mult succes pe viitor!" s-a regăsit în comunicatul oficial postat pe rețelele de socializare de către olteni.
Cifrele lui Aurelian Chițu
Atacantul central în vârstă de 33 de ani a stălucit pe "Ion Oblemenco". În acestă stagiune, Chițu și-a trecut în CV 10 goluri și șapte pase decisive în 40 de meciuri.
Urmăriți SPORT.RO și pe Google News